A Bizottság 2147/95/EK rendelete
(1995. szeptember 8.)
a gabonafélék és a rizs behozatali és kiviteli engedélyei rendszere alkalmazásának különleges részletes szabályai megállapításáról szóló 1162/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1863/95/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 9. cikke (2) bekezdésére, 12. cikkének (4) bekezdésére és 13. cikkének (11) bekezdésére,
mivel a legutóbb az 1861/95/EK rendelettel [3] módosított 1162/95/EK bizottsági rendelet [4] különleges részletes szabályokat állapít meg a gabonafélék és a rizs behozatali és kiviteli engedélyei rendszerének alkalmazására vonatkozóan; mivel egy tévedés miatt az említett rendelet nem tükrözi a maláta kiviteli engedélyének időtartamával kapcsolatosan több évig fennálló helyzetet, amely szerint a piaci szereplő külön kérelme hiányában az ilyen engedélyek érvényességi ideje a folyó hónaphoz hozzáadott négy hónap; mivel ezt a hibát ki kell javítani;
mivel az észrevételezési időszak hatálya alá tartozó és a 7. cikk (3) bekezdésében említett árujegyzék az 11022090 KN-kód alá tartozó termék kihagyása miatt nem teljes; mivel az említett felsorolást megfelelő módon ki kell egészíteni;
mivel az 1162/95/EK rendeletet ennek megfelelően módosítani kell;
mivel az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1162/95/EK rendelet szövege a következőképpen módosul:
1. A 7. cikkben:
a) A (2) bekezdés helyébe a következők lépnek:
"(2) Az (1) bekezdéstől eltérően a piaci szereplő kérelmére a 11071019, a 11071099 és a 11072000 KN-kód alá tartozó termékek kiviteli engedélye a 3719/88/EGK rendelet 21. cikke (1) bekezdése alapján kiállításának időpontjától,
- ha január 1-je és április 30-a között adták ki, a folyó naptári év szeptember 30-ig,
- ha július 1-je és október 31-e között adták ki, a kiadás hónapját követő 11. hónap végéig,
- ha november 1-je és december 31-e között adták ki, a következő naptári év szeptember 30-ig
érvényes.
A fenti esetekben a 3719/88/EGK rendelet 9. cikke ellenére az ebben a bekezdésben említett engedélyekből származó jogok nem ruházhatók át.";
b) A (3) bekezdés helyébe a következők lépnek:
"(3) Az 1766/92/EGK rendelet 1. cikke (1) bekezdésének a), b) és c) pontjában és az 1418/76/EGK rendelet 1. cikkében felsorolt, valamint az 1766/92/EGK rendeletben felsoroltak szerint a 11022010, 11022090, 11031310, 11031390, 11032920, 11042150, 11042299, 11042310, 11081100, 11081200, 11081300, 11090000, 17023051, 17023091, 17023099, 17024090, 17029050, 17029079, 21069055, 23091011, 23091013, 23091031, 23091033, 23091051, 23091053, 23099031, 23099033, 23099041, 23099043, 23099051 és a 23099053 KN-kód alá tartozó termékekre vonatkozó kiviteli engedélyek kiadása a kérelem benyújtását követő harmadik munkanapon történik, amennyiben időközben különleges intézkedések meghozatalára nem került sor.
A Bizottság nem köteles helyt adni a kérelemnek.
Az első albekezdés nem alkalmazható azon engedélyekre, amelyeket pályázati eljárás keretében adtak ki."
2. A 10. cikkben az a) pont helyébe a következők lépnek:
"a) Tonnánként 1 ECU az olyan behozatali engedélyek esetében, amelyekre az 1766/92/EGK rendelet 10. cikke (4) bekezdésének negyedik francia bekezdése nem alkalmazható, vagy azon termékek esetében, amelyek az 1418/76/EGK rendelet hatálya alá tartoznak, a visszatérítés nélküli kiviteli engedélyek esetében pedig tonnánként 5 ECU;."
3. Az 1162/95/EK rendelet II. mellékletének A. része helyébe ennek a rendeletnek a melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Az 1. cikk (1) bekezdésének a) pontját azonban 1995. július 1-jétől kell alkalmazni.
Ez a rendelet teljes egészében kötetező és közvetlenül alkalmazandó valamennyi tagállamban.
Kelt Brüsszelben, 1995. szeptember 8-án.